|  |  |  |
| --- | --- | --- |
|  | | 15. oktober 2015  DIF Kommunikation |
| Praktik i Danmarks Idrætsforbunds kommunikationsafdeling | | |
|  |  | |
|  | **DIF**  Danmarks Idrætsforbund er en interesse-, videns- og serviceorganisation, som arbejder for at fremme idræt og idrættens rammer og vilkår. Vi repræsenterer 1,9 millioner aktive medlemmer, 341.000 frivillige og 9.500 for­eninger fordelt på 90 idrætsgrene i 61 specialforbund.  DIF repræsenterer både bredden via organisationens mange idrætsforeninger og den absolutte elite i samarbejde med specialforbundene.  DIF er ligeledes olympisk komité for Danmark, og står i den forbindelse for alt OL-relateret arbejde i forbindelse med Danmarks deltagelse ved de olympiske lege.  **Idrættens Hus**  Som praktikant i DIF’ bliver man en del af DIF’s 17-mand store kommunikations og analyseafdeling. Praktikanten sidder på kontor med fire erfarne kommunikationskonsulenter/journalister inklusiv redaktør og praktikantvejleder Jacob Bech Andersen.  DIF holder til i Idrættens Hus. Et hus, hvor alle 400 ansatte elsker idræt, og hvor vi tager idrætten seriøst.  Ud over DIF sidder pt. 48 specialforbund/idrætsgrene i Idrættens Hus samt organisationer som Sport Event Denmark, Team Danmark, Sport One Danmark og Antidoping Danmark.  **Praktikforløb** De to vigtigste ben i praktikforløbet er:  *IDRÆTSLIV*  DIF’s alsidige magasin er rettet mod DIF’s mere end 9. 000 idræts­foreninger og vores mange foreningsledere. Oplaget er på 23.000, og læsertallet tæt på 70.000. På Idræts­liv skriver vi om alle afskygninger inden for dansk bredde- og eliteidræt, og du vil stifte bekendtskab med alle journalistiske genrer – fra den hurtige nyhed til det dybdegående interview. Du bliver en del af det hele fra dag 1.  Sparring og evaluering vil ske løbende.  **DIF’S KOMMUNIKATIONSARBEJDE BREDT SET**  I DIF Kommunikation arbejder vi intenst med at fortælle danskerne om såvel glæderne som udfordringerne i dansk og international idræt. Vi hjælper de mindre idrætsgrene med større synlighed, og vi går forrest i kommunikationsarbejdet, når DIF, som også er Danmarks Olympske Komité, varmer op til diverse olympiske begivenheder.  Vores afsæt er løbende kampagner, sociale medier, onli­nenyheder på dif.dk, pressemøder og dybdegående artikler til vores idrætspolitiske nyhedsbrev DIF Opinion.  Du bliver en del af det hele fra dag 1 .  Sparring og evaluering vil ske løbende. | |

*Af Jacob Bech Andersen, chefredaktør og praktikantvejleder, DIF*